ddrg/super_eurlex huggingface dataset:
ΑΠΟΦΑΣΗ ΤΟΥ ΣΥΜΒΟΥΛΙΟΥ

της 4ης Δεκεμβρίου 1995

για την προσαρμογή και την παράταση εφαρμογής της απόφασης 93/603/ΚΕΠΠΑ για την κοινή δράση που υιοθέτησε το Συμβούλιο βάσει του άρθρου Ι.3 της συνθήκης για την Ευρωπαϊκή Ένωση, όσον αφορά τη μεταφορά της ανθρωπιστικής βοήθειας στη Βοσνία-Ερζεγοβίνη

(95/516/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την Ευρωπαϊκή Ένωση, και ιδίως το άρθρο Ι.3,

την απόφαση 93/603/ΚΕΠΠΑ του Συμβουλίου της 8ης Νοεμβρίου 1993 για την κοινή δράση που υιοθέτησε το Συμβούλιο βάσει του άρθρου Ι.3 της συνθήκης για την Ευρωπαϊκή Ένωση, όσον αφορά τη μεταφορά της ανθρωπιστικής βοήθειας στη Βοσνία-Ερζεγοβίνη (1),

την απόφαση 93/729/ΚΕΠΠΑ του Συμβουλίου (2) που συμπληρώνει την κοινή αυτή δράση,

την απόφαση 94/308/ΚΕΠΠΑ του Συμβουλίου (3) που προσαρμόζει και παρατείνει την εφαρμογή της απόφασης 93/603/ΚΕΠΠΑ,

την απόφαση 94/510/ΚΕΠΠΑ του Συμβουλίου (4) που συμπληρώνει την απόφαση 93/603/ΚΕΠΠΑ,

την απόφαση 94/789/ΚΕΠΠΑ του Συμβουλίου (5) που παρατείνει την εφαρμογή της απόφασης 93/603/ΚΕΠΠΑ,

ΑΠΟΦΑΣΙΖΕΙ:

1. Η εφαρμογή της απόφασης 93/603/ΚΕΠΠΑ, όπως συμπληρώθηκε και προσαρμόστηκε από τις αποφάσεις 93/729/ΚΕΠΠΑ, 94/308/ΚΕΠΠΑ και 94/510/ΚΕΠΠΑ, παρατείνεται έως τις 31 Δεκεμβρίου 1996.

2. Οι συνεισφορές των κρατών μελών κατανέμονται με βάση τις αποφάσεις της Προεδρίας της 15ης Δεκεμβρίου 1994 και της 27ης Μαρτίου 1995, οι οποίες ελήφθησαν κατ' εφαρμογή της απόφασης 94/510/ΚΕΠΠΑ.

3. Η παρούσα απόφαση αρχίζει να ισχύει από την ημέρα της έκδοσής της.

4. Η παρούσα απόφαση δημοσιεύεται στην Επίσημη Εφημερίδα.

Βρυξέλλες, 4 Δεκεμβρίου 1995.

Για το Συμβούλιο

Ο Πρόεδρος

J. SOLANA

(1) ΕΕ αριθ. L 286 της 20. 11. 1993, σ. 1.

(2) ΕΕ αριθ. L 339 της 31. 12. 1993, σ. 3.

(3) ΕΕ αριθ. L 134 της 30. 5. 1994, σ. 1.

(4) ΕΕ αριθ. L 205 της 8. 8. 1994, σ. 3.

(5) ΕΕ αριθ. L 326 της 17. 12. 1994, σ. 1.
ΑΠΟΦΑΣΗ ΤΗΣ ΕΠΙΤΡΟΠΗΣ της 7ης Νοεμβρίου 1995 σχετικά με την έγκριση του προγράμματος για τη λοιμώδη αιματοποιητική νέκρωση και την ιογενή αιμορραγική σηψαιμία που υποβλήθηκε από τη Φινλανδία (Το κείμενο στη φινλανδική γλώσσα είναι το μόνο αυθεντικό) (Κείμενο που παρουσιάζει ενδιαφέρον για τον ΕΟΧ) (95/479/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/67/ΕΟΚ του Συμβουλίου της 28ης Ιανουαρίου 1991 σχετικά με τους όρους υγειονομικού ελέγχου που διέπουν τη διάθεση στην αγορά ζώων και προϊόντων υδατοκαλλιέργειας (1), όπως τροποποιήθηκε τελευταία από την οδηγία 95/22/ΕΚ (2), και ιδίως το άρθρο 10 παράγραφοι 1 και 2, και το άρθρο 28β,

Εκτιμώντας:

ότι τα κράτη μέλη μπορούν να υποβάλλουν στην Επιτροπή πρόγραμμα με σκοπό την απόκτηση του καθεστώτος της εγκεκριμένης ζώνης όσον αφορά ορισμένες νόσους που μολύνουν τα ψάρια 7 ότι η Φινλανδία υπέβαλε στις 19 Μαΐου 1995 πρόγραμμα σχετικά με τη λοιμώδη αιματοποιητική νέκρωση (ΛΑΝ) και την ιογενή αιμορραγική σηψαιμία (ΙΑΣ) για το έδαφός της 7 ότι στο πρόγραμμα που υπέβαλε η Φινλανδία καθορίζεται η σχετική γεωγραφική ζώνη, τα μέτρα που πρέπει να ληφθούν από τις επίσημες υπηρεσίες, τις διαδικασίες που πρέπει να ακολουθήσουν τα εργαστήρια, τη σοβαρότητα των σχετικών νόσων και τα μέτρα καταπολέμησης σε περίπτωση διαπιστώσεως μιας από τις νόσους αυτές 7 ότι ορισμένες λεκάνες απορροής στη Φινλανδία βρίσκονται εν μέρει σε έδαφος τρίτων χωρών 7 ότι η Φινλανδία έχει καταρτίσει πρόγραμμα σε συνεργασία με τις εν λόγω τρίτες χώρες ώστε να εξασφαλιστεί ότι οι σχετικές λεκάνες απορροής βρίσκονται πλήρως υπό επίσημο έλεγχο 7 ότι μετά από εξέταση προέκυψε ότι το πρόγραμμα αυτό είναι σύμφωνο με τις διατάξεις του άρθρου 10 της οδηγίας 91/67/ΕΟΚ 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται το πρόγραμμα σχετικά με τη ΛΑΝ και την ΙΑΣ που υπέβαλε η Φινλανδία.

Άρθρο 2

Η Φινλανδία θέτει σε ισχύ τις σχετικές νομοθετικές, κανονιστικές και διοικητικές διατάξεις για να συμμορφωθεί με το πρόγραμμα που αναφέρεται στο άρθρο 1 πριν από την 1η Ιανουαρίου 1996.

Άρθρο 3

Η παρούσα απόφαση απευθύνεται στη Δημοκρατία της Φινλανδίας.

Βρυξέλλες, 7 Νοεμβρίου 1995.

Για την Επιτροπή Franz FISCHLER Μέλος της Επιτροπής
ΑΠΟΦΑΣΗ ΤΟΥ ΣΥΜΒΟΥΛΙΟΥ της 27ης Νοεμβρίου 1995 σχετικά με τη σύναψη συμφωνίας μεταξύ της Ευρωπαϊκής Κοινότητας και του Καναδά για την κατάρτιση προγράμματος συνεργασίας στον τομέα της τριτοβάθμιας εκπαίδευσης και της κατάρτισης (95/523/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 126 και 127 σε συνδυασμό με το άρθρο 228 παράγραφος 2 πρώτη πρόταση και παράγραφος 3 πρώτο εδάφιο,

την πρόταση της Επιτροπής,

τη γνώμη του Ευρωπαϊκού Κοινοβουλίου (1),

Εκτιμώντας:

ότι, με την απόφασή του της 21ης Νοεμβρίου 1994, το Συμβούλιο εξουσιοδότησε την Επιτροπή να διαπραγματευτεί συμφωνίες συνεργασίας στον τομέα της τριτοβάθμιας εκπαίδευσης και της επαγγελματικής κατάρτισης στην Ευρωπαϊκή Κοινότητα, τον Καναδά και τις Ηνωμένες Πολιτείες της Αμερικής 7

ότι η Κοινότητα και ο Καναδάς αναμένουν να αποκτήσουν αμοιβαία οφέλη από μια τέτοια συνεργασία, η οποία πρέπει, από την πλευρά της Κοινότητας, να είναι συμπληρωματική προς τα διμερή προγράμματα μεταξύ των κρατών μελών και του Καναδά και να προσφέρει μια ευρωπαϊκή υπεραξία 7

ότι η συμφωνία μεταξύ της Ευρωπαϊκής Κοινότητας και του Καναδά για την κατάρτιση προγράμματος συνεργασίας στον τομέα της τριτοβάθμιας εκπαίδευσης και της κατάρτισης θα πρέπει να εγκριθεί,

ΑΠΟΦΑΣΙΖΕΙ:

Άρθρο 1

Η συμφωνία μεταξύ της Ευρωπαϊκής Κοινότητας και του Καναδά για την κατάρτιση προγράμματος συνεργασίας στον τομέα της τριτοβάθμιας εκπαίδευσης και της κατάρτισης εγκρίνεται εξ ονόματος της Κοινότητας,

Το κείμενο της συμφωνίας επισυνάπτεται στην παρούσα απόφαση.

Άρθρο 2

Το ποσό δημοσιονομικής αναφοράς για την εκπλήρωση των χρηματοπιστωτικών υποχρεώσεων της Κοινότητας που αναφέρονται στο άρθρο 7 της συμφωνίας ανέρχεται σε 3,24 εκατομμύρια Ecu για την πενταετή περίοδο που προβλέπεται στο άρθρο 11 παράγραφος 2 της εν λόγω συμφωνίας.

Οι ετήσιες πιστώσεις εγκρίνονται από την αρμόδια για τον προϋπολογισμό αρχή εντός των ορίων των δημοσιονομικών προοπτικών.

Άρθρο 3

Η αντιπροσωπεία της Ευρωπαϊκής Κοινότητας στην κοινή επιτροπή που αναφέρει το άρθρο 5 της συμφωνίας αποτελείται από έναν εκπρόσωπο της Επιτροπής, επικουρούμενο από έναν αντιπρόσωπο από κάθε κράτος μέλος.

Άρθρο 4

Ο Πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να υπογράψουν τη συμφωνία εξ ονόματος του Συμβουλίου της Ευρωπαϊκής Ένωσης και να προβούν στις γνωστοποιήσεις που προβλέπει το άρθρο 11 της συμφωνίας.

Βρυξέλλες, 27 Νοεμβρίου 1995.

Για το Συμβούλιο

Ο Πρόεδρος

J. BORRELL FONTELLES

(1) ΕΕ αριθ. C 287 της 30. 10. 1995.
ΑΠΟΦΑΣΗ ΤΗΣ ΕΠΙΤΡΟΠΗΣ της 25ης Οκτωβρίου 1995 για τον καθορισμό του καταλόγου των εγκεκριμένων εκμεταλλεύσεων ιχθυκαλλιέργειας στο Βέλγιο (Κείμενο που παρουσιάζει ενδιαφέρον για τον ΕΟΧ) (95/470/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/67/ΕΟΚ του Συμβουλίου της 28ης Ιανουαρίου 1991 σχετικά με τους όρους υγειονομικού ελέγχου που διέπουν τη διάθεση στην αγορά ζώων και προϊόντων υδατοκαλλιέργειας (1), όπως τροποποιήθηκε τελευταία από την οδηγία 95/22/ΕΚ (2), και ιδίως το άρθρο 6,

Εκτιμώντας:

ότι τα κράτη μέλη μπορούν να απολαύουν, για τις εκμεταλλεύσεις ιχθυοκαλλιέργειας που βρίσκονται σε μη εγκεκριμένη ζώνη, του καθεστώτος της εγκεκριμένης εκμετάλλευσης απαλλαγμένης από ορισμένες ασθένειες ιχθύων 7 ότι το Βέλγιο, με επιστολή της 7ης Μαρτίου 1995, υπέβαλε στην Επιτροπή τα δικαιολογητικά που αφορούν τη χορήγηση όσον αφορά τη λοιμώδη αιματοποιητική νέκρωση (ΝΗΙ) και την ιογενή αιμορραγική σηψαιμία (SHV), το καθεστώς εγκεκριμένης εκμετάλλευσης που βρίσκεται σε μια εγκεκριμένη ζώνη, καθώς και τις εθνικές διατάξεις που εγγυώνται την τήρηση των κανόνων διατήρησης της έγκρισης 7 ότι η Επιτροπή και τα κράτη μέλη προέβησαν στην εξέταση των δικαιολογητικών που υποβλήθηκαν από το Βέλγιο για την εν λόγω εκμετάλλευση 7 ότι από την εξέταση αυτή προκύπτει ότι η εκμετάλλευση ανταποκρίνεται σε όλες τις αποκλίσεις που προβλέπονται στο άρθρο 6 της οδηγίας 91/67/ΕΟΚ 7 ότι η εν λόγω εκμετάλλευση μπορεί να απολαύει του καθεστώτος εγκεκριμένης εκμετάλλευσης που βρίσκεται σε μη εγκεκριμένη ζώνη 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η εκμετάλλευση ιχθυοκαλλιέργειας που αναφέρεται στο παράρτημα, αναγνωρίζεται ως εγκεκριμένη εκμετάλλευση που βρίσκεται σε μη εγκεκριμένη ζώνη λόγω των ασθενειών ΝΗΙ και SHV.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 25 Οκτωβρίου 1995.

Για την Επιτροπή Franz FISCHLER Μέλος της Επιτροπής

ΠΑΡΑΡΤΗΜΑ

ΕΓΚΕΚΡΙΜΕΝΕΣ ΕΚΜΕΤΑΛΛΕΥΣΕΙΣ ΣΤΟ ΒΕΛΓΙΟ

La Fontaine aux truites B-6769 Gιrouville
ΑΠΟΦΑΣΗ ΤΗΣ ΕΠΙΤΡΟΠΗΣ της 6ης Οκτωβρίου 1995 για τη θέσπιση του προβλεπόμενου ισοζυγίου παραγωγής, καταναλώσεως καθώς και εισαγωγών και εξαγωγών μπανανών για την Κοινότητα για το 1995 (95/407/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 404/93 του Συμβουλίου της 13ης Φεβρουαρίου 1993 για την κοινή οργάνωση της αγοράς στον τομέα της μπανάνας (1), όπως τροποποιήθηκε τελευταία από τον κανονισμό (ΕΚ) αριθ. 3290/94 (2), και ιδίως το άρθρο 20,

Εκτιμώντας:

ότι στο άρθρο 16 του κανονισμού (ΕΟΚ) αριθ. 404/93 προβλέπεται ότι καθορίζεται κάθε χρόνο προβλεπόμενο ισοζύγιο με βάση ορισμένες παραμέτρους της αγοράς 7 ότι ο κύριος στόχος του ισοζυγίου αυτού είναι να καθοριστούν οι προβλέψεις της κοινοτικής παραγωγής και της καταναλώσεως και οι προβλέψεις εισαγωγών παραδοσιακών μπανανών ΑΚΕ και κατά συνέπεια οι ανάγκες σε εφοδιασμό της κοινοτικής αγοράς και η κατάλληλη ποσότητα της δασμολογικής ποσόστωσης 7 ότι στο ισοζύγιο αυτό πρέπει να ληφθούν υπόψη, σύμφωνα με το άρθρο 16 παράγραφος 3 του κανονισμού (ΕΟΚ) αριθ. 404/93, οι επιπτώσεις από την τροπική θύελλα «Debbie» που ζημίωσε σημαντικά την παραγωγή της Μαρτινίκας και της Γουαδελούπης και ορισμένων χωρών ΑΚΕ έως τον Ιούλιο του 1995, καθώς και επιπτώσεις από τις θεομηνίες Iris, Luis και Marilyn, που συνέβησαν κατά τον Αύγουστο και το Σεπτέμβριο του 1995 7 ότι στο ισοζύγιο αυτό περιλαμβάνεται επίσης η πρόσθετη ποσότητα των 353 000 τόνων που καθορίστηκε στο πλαίσιο των μεταβατικών μέτρων για τον εφοδιασμό σε μπανάνες της αυστριακής, της φινλανδικής και της σουηδικής αγοράς μετά την προσχώρηση αυτών των τριών χωρών 7 ότι η Επιτροπή Διαχειρίσεως για τις μπανάνες δεν διετύπωσε γνώμη στην προθεσμία που καθορίστηκε από τον πρόεδρό της,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το προβλεπόμενο ισοζύγιο παραγωγής, καταναλώσεως καθώς και εισαγωγών και εξαγωγών μπανανών για την Κοινότητα καθορίζεται στο παράρτημα της παρούσας απόφασης, για το 1995.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 6 Οκτωβρίου 1995.

Για την Επιτροπή Franz FISCHLER Μέλος της Επιτροπής

ΠΑΡΑΡΤΗΜΑ

>ΘΕΣΗ ΠΗΝΑΚΑ>
ΑΠΟΦΑΣΗ ΤΗΣ ΕΠΙΤΡΟΠΗΣ της 25ης Ιουλίου 1995 για τη θέσπιση καταλόγου εγκεκριμένων ιχθυοτροφείων στη Δανία και για την κατάργηση της απόφασης 94/864/ΕΚ (Κείμενο που παρουσιάζει ενδιαφέρον για τον ΕΟΧ) (95/336/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/67/ΕΟΚ του Συμβουλίου της 28ης Ιανουαρίου 1991 σχετικά με τους όρους υγειονομικού ελέγχου που διέπουν τη διάθεση στην αγορά ζώων και προϊόντων υδατοκαλλιέργειας (1), όπως τροποποιήθηκε τελευταία από την οδηγία 93/54/ΕΟΚ (2), και ιδίως το άρθρο 6,

Εκτιμώντας:

ότι τα κράτη μέλη μπορούν να αποκτήσουν το καθεστώς του εγκεκριμένου ιχθυοτροφείου που είναι απαλλαγμένο από ορισμένες νόσους των ψαριών για ιχθυοτροφεία που βρίσκονται σε μη εγκεκριμένες περιοχές 7 ότι η Δανία, με επιστολή της 27ης Απριλίου 1995, υπέβαλε στην Επιτροπή τα δικαιολογητικά για την απόκτηση του καθεστώτος του εγκεκριμένου ιχθυοτροφείου σχετικά με τη λοιμώδη αιμοποιητική νέκρωση (IHN) και την λοιμώδη αιμοραγική σηψαιμία (VHS) για ορισμένα ιχθυοτροφεία που βρίσκονται στην Γιουτλάνδη, καθώς επίσης και τους εθνικούς κανόνες που διασφαλίζουν τη συμμόρφωση προς τις απαιτήσεις της διατήρησης του εγκεκριμένου καθεστώτος 7 ότι η Επιτροπή και τα κράτη μέλη εξέτασαν τα δικαιολογητικά που υποβλήθηκαν από τη Δανία για κάθε ιχθυοτροφείο κατά τις συνεδριάσεις της 23ης Μαΐου 1995 και της 21ης Ιουνίου 1995 7 ότι, μετά τις εξετάσεις αυτές, ζητήθηκαν πρόσθετες πληροφορίες, ιδιαίτερα σχετικά με τη γεωγραφική και υδρογραφική τοποθεσία των ιχθυοτροφείων αυτών 7 ότι από την εξέταση αυτή προέκυψε ότι τα ιχθυοτροφεία πληρούν όλες τις απαιτήσεις του άρθρου 6 της οδηγίας 91/67/ΕΟΚ 7 ότι πρέπει, ως εκ τούτου, να θεσπισθεί ο κατάλογος των εγκεκριμένων ιχθυοτροφείων που είναι απαλλαγμένα από τις νόσους IHN και VHS 7 ότι πρέπει να ληφθεί υπόψη ότι η Δανία αποτελεί ήδη εγκεκριμένη περιοχή όσον αφορά τη νόσο IHN 7 ότι μπορεί να καταργηθεί το πρόγραμμα για την απόκτηση του καθεστώτος εγκεκριμένου ιχθυοτροφείου, το οποίο υποβλήθηκε προς την Επιτροπή από τις αρχές της Δανίας και εγκρίθηκε με την απόφαση 94/864/ΕΚ της Επιτροπής (3) 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Τα ιχθυοτροφεία που περιλαμβάνονται στο παράρτημα αναγνωρίζονται ως εγκεκριμένα ιχθυοτροφεία σχετικά με τις νόσους IHN και VHS, και βρίσκονται στην περιοχή που δεν είναι εγκεκριμένη αναφορικά με τη νόσο VHS.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 25 Ιουλίου 1995.

Για την Επιτροπή Franz FISCHLER Μέλος της Επιτροπής

ΠΑΡΑΡΤΗΜΑ

Ιχθυοτροφεία στη Δανία που είναι εγκεκριμένα αναφορικά με τις νόσους IHN και VHS

1. Vζrum Molle Dambrug DK-8900 Randers 2. Trehψje Klζkkeri DK-8766 Nr. Snede 3. Hallesψhus Dambrug DK-8766 Nr. Snede 4. Lψvet Dambrug DK-8654 Bryrup 5. Hallesψ Dambrug DK-8766 Nr. Snede 6. Sillerupvζld Dambrug DK-7470 Karup 7. Skade Dambrug DK-8765 Klovborg 8. Vork Dambrug DK-6040 Egtved 9. Egebζk Dambrug DK-6880 Tarm
ΑΠΟΦΑΣΗ ΤΗΣ ΕΠΙΤΡΟΠΗΣ της 19ης Ιουλίου 1995 σχετικά με συμπληρωματική χρηματοδοτική ενίσχυση της Κοινότητας για τη λειτουργία του κοινοτικού εργαστηρίου αναφοράς για την αναζήτηση καταλοίπων, Istituto Superiore di Sanitΰ, Ρώμη, Ιταλία (95/305/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 90/424/ΕΟΚ του Συμβουλίου της 26ης Ιουνίου 1990 σχετικά με ορισμένες δαπάνες στον κτηνιατρικό τομέα (1), όπως τροποποιήθηκε τελευταία από την απόφαση 94/370/ΕΚ (2), και ιδίως το άρθρο 28,

Εκτιμώντας:

ότι, σύμφωνα με τις διατάξεις του άρθρου 1 στοιχείο β) της απόφασης 91/664/ΕΟΚ του Συμβουλίου της 11ης Δεκεμβρίου 1991 περί του ορισμού των κοινοτικών εργαστηρίων αναφοράς για την αναζήτηση καταλοίπων ορισμένων ουσιών (3), το Istituto Superiore di Sanitΰ, Ρώμη, Ιταλία, έχει ορισθεί ως εργαστήριο αναφοράς για τα κατάλοιπα που αναφέρονται στο παράρτημα Ι ομάδες Β.ΙΙ.α) και Β.ΙΙ.β) της οδηγίας 86/469/ΕΟΚ του Συμβουλίου (4) 7 ότι όλα τα καθήκοντα που πρέπει να επιτελούνται από το εργαστήριο αναφοράς ορίζονται στο άρθρο 1 της απόφασης 89/187/ΕΟΚ του Συμβουλίου της 6ης Μαρτίου 1989 για τον καθορισμό των αρμοδιοτήτων και των όρων λειτουργίας των κοινοτικών εργαστηρίων αναφοράς που προβλέπονται από την οδηγία 86/469/ΕΟΚ όσον αφορά την αναζήτηση καταλοίπων στα ζώα και τα νωπά κρέατα (5) 7 ότι, σύμφωνα με την απόφαση 93/458/ΕΟΚ της Επιτροπής (6), έχει συναφθεί σύμβαση μεταξύ της Ευρωπαϊκής Κοινότητας και του Istituto Superiore di Sanitΰ 7 ότι, με την απόφαση 94/492/ΕΚ της Επιτροπής (7), η Κοινότητα χορήγησε συμπληρωματική χρηματοδοτική ενίσχυση διάρκειας ενός έτους 7 ότι πρέπει να παραταθεί εκ νέου η σύμβαση αυτή και να προβλεφθεί συμπληρωματική χρηματοδοτική ενίσχυση έτσι ώστε να επιτραπεί στο εργαστήριο αναφοράς να εξακολουθήσει να ασκεί τα καθήκοντα και τις αρμοδιότητες που προβλέπονται στην απόφαση 89/187/ΕΟΚ 7 ότι η χρηματοδοτική ενίσχυση της Κοινότητας χορηγείται για ένα επιπλέον έτος 7 ότι, πριν από το πέρας αυτής της χρονικής περιόδου, το θέμα αυτό πρόκειται να επανεξετασθεί για ενδεχόμενη παράταση 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η Κοινότητα χορηγεί στο κοινοτικό εργαστήριο αναφοράς Istituto Superiore di Sanitΰ, το οποίο ορίζεται στο άρθρο 1 της απόφασης 91/664/ΕΟΚ, δεύτερη συμπληρωματική χρηματοδοτική ενίσχυση 400 000 Ecu κατ' ανώτατο όριο.

Άρθρο 2

1. Για τους σκοπούς του άρθρου 1, η σύμβαση που αναφέρεται στην απόφαση 93/458/ΕΟΚ παρατείνεται για δεύτερη φορά επί ένα έτος.

2. Ο γενικός διευθυντής της Γενικής Διεύθυνσης Γεωργίας εντέλλεται να υπογράψει την τροποποιητική σύμβαση εξ ονόματος της Επιτροπής της Ευρωπαϊκής Κοινότητας.

3. Η χρηματοδοτική ενίσχυση που προβλέπεται στο άρθρο 1 καταβάλλεται στο εργαστήριο αναφοράς σύμφωνα με τις λεπτομέρειες που προβλέπονται στη σύμβαση που αναφέρεται στην απόφαση 93/458/ΕΟΚ.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 19 Ιουλίου 1995.

Για την Επιτροπή Franz FISCHLER Μέλος της Επιτροπής
ΑΠΟΦΑΣΗ ΤΗΣ ΕΠΙΤΡΟΠΗΣ της 28ης Ιουνίου 1995 για την προσαρμογή των διορθωτικών συντελεστών που εφαρμόζονται από την 1η Μαΐου 1993 στις αποδοχές των υπαλλήλων των Ευρωπαϊκών Κοινοτήτων που είναι τοποθετημένοι σε χώρες εκτός της Ευρωπαϊκής Ένωσης (95/264/ΕΚ, Ευρατόμ, ΕΚΑΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων,

τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων, όπως καθορίστηκε από τον κανονισμό (ΕΟΚ, Ευρατόμ, ΕΚΑΧ) αριθ. 259/68 (1) και τροποποιήθηκε τελευταία από τον κανονισμό (ΕΚΑΧ, ΕΚ, Ευρατόμ) αριθ. 3161/94 (2), και ιδίως το άρθρο 13 δεύτερο εδάφιο του παραρτήματος X,

Εκτιμώντας:

ότι με τον κανονισμό (ΕΚΑΧ, ΕΚ, Ευρατόμ) αριθ. 2403/94 του Συμβουλίου (3) καθορίστηκαν, κατ' εφαρμογή του άρθρου 13 πρώτο εδάφιο του παραρτήματος X του κανονισμού υπηρεσιακής κατάστασης, οι διορθωτικοί συντελεστές που εφαρμόζονται από 1ης Ιανουαρίου 1993 στις καταβαλλόμενες αποδοχές, στο νόμισμα της χώρας υπηρεσίας, στους υπαλλήλους που είναι τοποθετημένοι σε χώρες εκτός της Ευρωπαϊκής Ένωσης 7

ότι κατά τους τελευταίους μήνες η Επιτροπή προέβη σε διάφορες προσαρμογές αυτών των διορθωτικών συντελεστών (4), σύμφωνα με το άρθρο 13 δεύτερο εδάφιο του παραρτήματος X του κανονισμού υπηρεσιακής κατάστασης 7

ότι πρέπει να προσαρμοστούν από 1ης Μαΐου 1993 ορισμένοι διορθωτικοί συντελεστές, καθόσον, με βάση τα στατιστικά στοιχεία που έχει στη διάθεσή της η Επιτροπή, η μεταβολή του κόστους ζωής, όπως μετριέται με το διορθωτικό συντελεστή και την αντίστοιχη τιμή συναλλάγματος, αποδεικνύεται, για ορισμένες χώρες εκτός της Ευρωπαϊκής Ένωσης, ανώτερη του 5 % μετά τον τελευταίο καθορισμό ή προσαρμογή,

ΑΠΟΦΑΣΙΖΕΙ:

Άρθρο μόνο

Από 1ης Μαΐου 1993 οι διορθωτικοί συντελεστές που εφαρμόζονται στις αποδοχές των υπαλλήλων που είναι τοποθετημένοι σε χώρες εκτός της Ευρωπαϊκής Ένωσης και οι οποίες καταβάλλονται στο νόμισμα της χώρας υπηρεσίας, προσαρμόζονται σύμφωνα με το παράρτημα.

Οι ισοτιμίες για τον υπολογισμό αυτών των αποδοχών είναι αυτές που χρησιμοποιούνται για την εκτέλεση του προϋπολογισμού της Ευρωπαϊκής Ένωσης κατά το μήνα που προηγείται της ημερομηνίας θέσης σε εφαρμογή της παρούσας απόφασης, δηλαδή τον Απρίλιο του 1993.

Βρυξέλλες, 28 Ιουνίου 1995.

Για την Επιτροπή

Hans VAN DEN BROEK

Μέλος της Επιτροπής

(1) ΕΕ αριθ. L 56 της 4. 3. 1968, σ. 1.

(2) ΕΕ αριθ. L 335 της 23. 12. 1994, σ. 1.

(3) ΕΕ αριθ. L 257 της 5. 10. 1994, σ. 1.

(4) ΕΕ αριθ. 228 της 9. 9. 1993, σσ. 39 έως 48.

ΠΑΡΑΡΤΗΜΑ

>ΘΕΣΗ ΠΗΝΑΚΑ>
ΑΠΟΦΑΣΗ ΤΗΣ ΕΠΙΤΡΟΠΗΣ της 20ής Ιουνίου 1995 περί τροποποιήσεως των αποφάσεων 94/187/ΕΚ, 94/309/ΕΚ, 94/344/ΕΚ και 94/446/ΕΚ για τη θέσπιση των υγειονομικών όρων και της πιστοποίησης που απαιτούνται για τις εισαγωγές ορισμένων προϊόντων που καλύπτονται από την οδηγία 92/118/ΕΟΚ του Συμβουλίου (Κείμενο που παρουσιάζει ενδιαφέρον για τον ΕΟΧ) (95/230/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 92/118/ΕΟΚ του Συμβουλίου της 17ης Δεκεμβρίου 1992 για τη θέσπιση των όρων υγειονομικού ελέγχου όσον αφορά τα ζώα και των υγειονομικών όρων όσον αφορά τη δημόσια υγεία, που διέπουν τις συναλλαγές και τις εισαγωγές στην Κοινότητα προϊόντων τα οποία δεν υπάγονται, όσον αφορά τους ως άνω όρους, στις ειδικές κοινοτικές κανονιστικές ρυθμίσεις που προβλέπονται στο παράρτημα Α κεφάλαιο 1 της οδηγίας 89/662/ΕΟΚ και, όσον αφορά τους παθογόνους οργανισμούς, στην οδηγία 90/425/ΕΟΚ (1), όπως τροποποιήθηκε από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 10 παράγραφος 2, στοιχείο γ),

Εκτιμώντας:

ότι, στις αποφάσεις 94/187/ΕΚ (2), 94/309/ΕΚ (3), 94/344/ΕΚ (4) και 94/446/ΕΚ (5), της Επιτροπής θεσπίζονται, αντιστοίχως, οι υγειονομικοί όροι και η κτηνιατρική πιστοποίηση που απαιτούνται για την εισαγωγή από τρίτες χώρες εντέρων ζώων, ορισμένων ζωοτροφών για ζώα συντροφιάς και ορισμένων ανεπεξέργαστων βρωσίμων προϊόντων για ζώα συντροφιάς που περιέχουν υλικά χαμηλού κινδύνου, μεταποιημένες ζωικές πρωτεΐνες, συμπεριλαμβανομένων προϊόντων τα οποία περιέχουν αυτές τις πρωτεΐνες και προορίζονται για κατανάλωση από ζώα, κόκκαλα και προϊόντα με βάση τα κόκκαλα, κέρατα και προϊόντα με βάση τα κέρατα, εκτός από άλφιτα, για περαιτέρω μεταποίηση, που δεν προορίζονται για κατανάλωση από ανθρώπους ή από ζώα 7 ότι οι προαναφερθείσες αποφάσεις έχουν τροποποιηθεί από την απόφαση 95/88/ΕΚ (6), προκειμένου να οριστεί ως ημερομηνία έναρξης εφαρμογής τους η 1η Ιουλίου 1995 7 ότι φαίνεται ότι οι τρίτες χώρες δεν θα μπορέσουν να τηρήσουν τους νέους όρους εισαγωγής μέχρι αυτή την ημερομηνία 7 ότι, προς αποφυγήν στρεβλώσεων των συναλλαγών, είναι αναγκαίο να αναβληθεί η έναρξη εφαρμογής των εν λόγω αποφάσεων έως τις 2 Φεβρουαρίου 1996 7 ότι οι αποφάσεις 94/187/ΕΚ, 94/309/ΕΚ, 94/344/ΕΚ, και 94/446/ΕΚ πρέπει να τροποποιηθούν αναλόγως 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο άρθρο 2 της απόφασης 94/187/ΕΚ, ο όρος «1η Ιουλίου 1995» αντικαθίσταται από τον όρο «2 Φεβρουαρίου 1996».

Άρθρο 2

Στο άρθρο 2 της απόφασης 94/309/ΕΚ, ο όρος «1η Ιουλίου 1995» αντικαθίσταται από τον όρο «2 Φεβρουαρίου 1996».

Άρθρο 3

Στο άρθρο 2 της απόφασης 94/344/ΕΚ, ο όρος «1η Ιουλίου 1995» αντικαθίσταται από τον όρο «2 Φεβρουαρίου 1996».

Άρθρο 4

Στο άρθρο 4 της απόφασης 94/446/ΕΚ, ο όρος «1η Ιουλίου 1995» αντικαθίσταται από τον όρο «2 Φεβρουαρίου 1996».

Άρθρο 5

Η παρούσα απόφαση απευθύνεται στα κράτη μέλη.

Βρυξέλλες, 20 Ιουνίου 1995.

Για την Επιτροπή Franz FISCHLER Μέλος της Επιτροπής